**TISZAVASVÁRI VÁROS POLGÁRMESTERÉNEK**

**15/2020. (V.28.)**

**önkormányzati rendelete**

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése felhatalmazása alapján, az Alaptörvény 32. cikk (1) bekezdés a.) pontjában meghatározott feladatkörében eljárva, valamint a lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló módosított 1993. évi LXXVIII. törvény 34. § (1) bekezdésében kapott felhatalmazás alapján Tiszavasvári Város Polgármestere a következőket rendeli el:

1.§ A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 12/2019. (IV. 1.)önkormányzatirendelet 12.§-a kiegészül az alábbi rendelkezésekkel:

„12.§…

(2) Megszűnik a TIVA-SZOLG Nonprofit Kft. részére saját feladatai ellátásához biztosított lakásra vonatkozó lakásbérleti szerződés a TIVA-SZOLG Nonprofit Kft.–vel megkötött munkaviszonyra irányuló szerződés megszűnésének időpontjában.

(3) Amennyiben a TIVA-SZOLG Nonprofit Kft.–vel létesített munkaviszony a (2) bekezdésének hatálybelépése előtt megszűnt, az érvényes lakásbérleti jogviszony a (2) bekezdés hatálybalépésnek napján szűnik meg.

2.§(1)Ez a rendelet 2020. június 5. napján lép hatályba.

 **Szőke Zoltán Dr. Kórik Zsuzsanna**

 **polgármester jegyző**

**A rendelet kihirdetve: 2020. május 29.**

 **Dr. Kórik Zsuzsanna**

 **jegyző**

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet módosításáról szóló 15/2020. (V.28.) önkormányzati rendelet indokolása**

**1.§-hoz**

A lakásrendelet módosítása vált szükségessé az alábbi ok miatt:

Az önkormányzat tulajdonában lévő bérlakások hasznosításának célját megállapító 4.§ (1) bekezdés még 2018-ban kiegészült egy új, a Tiva-Szolg Nonprofit Kft. részére saját feladatai ellátásához biztosított lakás hasznosítási móddal.

Az 5.§ (6) bekezdés alapján a TIVA-SZOLG Nonprofit Kft. részére saját feladatai ellátásához biztosított lakás bérlőjéül az jelölhető ki, akit a Kft. ügyvezetője kijelöl és vállalja a Kft. ügyvezetője által meghatározott bérleti díj megfizetését. A 12.§-ban foglaltak szerint a Kft. köt bérleti szerződést a feladat ellátáshoz biztosított lakásra.

Ezen rendelkezés kiegészítése vált szükségessé a lakásbérleti jogviszony megszűnésének időpontjára vonatkozóan.

A módosítás következtében megszűnik a TIVA-SZOLG Nonprofit Kft. részére saját feladatai ellátásához biztosított lakásra vonatkozó lakásbérleti szerződés a TIVA-SZOLG Nonprofit Kft.–vel megkötött munkaviszonyra irányuló szerződés megszűnésének időpontjában.

A lakás kifejezetten a TIVA-SZOLG Nonprofit Kft. részére saját feladatai ellátása érdekében kerül hasznosításra, ezért a lakásbérleti jogviszony időtartamának ehhez a feladatellátáshoz kell igazodnia. Amennyiben a feladatot ellátó személy munkaviszonya megszűnik, úgy azzal egyidejűleg a TIVA-SZOLG Nonprofit Kft –vel kötött lakásbérleti jogviszony is megszűnik.

Amennyiben jelen módosítás hatálybalépése előtt szűnt meg a feladatot ellátó munkaviszonya, úgy a lakásbérleti szerződés megszűnése jelen módosítás hatálybalépése napján szűnik meg.